Happy New Year

Happy New Year inggih punika pilem komedi aksi saking India sané medal warsa 2014. Pilem puniki kasutradarain olih Farah Khan tur kaproduksi olih Gauri Khan saking Red Chilies Entertainment. Pragina pilem puniki inggih punika Shah Rukh Khan, Abhishek Bachchan, Deepika Padukone, Boman Irani, Sonu Sood, Vivaan Shah miwah Jackie Shroff. Pilem puniki kamedalang duk 24 Oktober 2014 ngangge 3 bahasa inggih punika Hindi, Tamil, Telugu.

Pemeran Pilem

Sinopsis Pilem
Happy New Year nyaritaang indik pasawitran truna truni sané nyarengin kompetisi tari internasional madan World Dance Championship (WDC) inggih punika Charlie, Mohini, Nandu, Jag, Tammy, miwah Rohan. kompetisi tari punika kasujatiane tuah kaanggén ngwales bikasne Charan Grover. Grover sareng Charlie sampun mamusuh uli pidan krana ulian Grover, Bapakne Charlie katuduh mlaksana corah miwah kabui. Metu kenehne Charlie dot apang Grover ngrasaang mabui cara bapane.

Sujatine sajabaning Mohini, Charlie miwah timpal – timpalne boya ja pragina, kewala mamaksa apang nyidaang ke Dubai nyarengin WDC. Charlie mabalih orti indik perusahaan berlian Shimmer Diamonds ngoleksi berlian ane lakar kaabe uli Pretoria ke Antwerp. Berlian ento lakar katitipang di Shalimar International ane kapimpin olih Charan Grover. Raris Grover ngoraang berlian ento lakar kasimpen di atlantis awai barengan ajak acara WDC. Ento mawinan Charlie miwah timpal-timpalne dot bareng apang nyidaang ngemaling berlian ento.

Pustaka